Colm Tóibín

**Colm Tóibín** (født 30. mai 1955) er en irsk skjønnlitterær forfatter. Han har utgitt romaner, noveller, essays, dramatikk og lyrikk, og har også publisert anmeldelser og virket som journalist.

## Forfatter
Hans første roman *The South* ble utgitt i 1990. Hans fjerde roman, *The Blackwater Lightship* (1999), ble nominert til Bookerprisen, det samme ble romanen *The Master* (som er en fiksjonalisert fremstilling av forfatteren Henry James' indre liv). *The Master* vant dessuten litteraturprisen International Dublin Literary Award for 2006. I 2014 ga han ut romanen *Nora Webster*, som er løselig basert på hans egen barndom; han og broren vokste opp hos sin mor. I et intervju på en litteraturfestival i Danmark i 2024 fortalte Tóibín at han fikk sin forlegger til å gi ut *Nora Webster* én dag for sent til at den kunne bli aktuell for Bookerprisen, ettersom nettopp denne romanen var så nært knyttet til hans eget liv og til hans nylig avdøde mor og bror at han ikke ønsket at den skulle bli gjenstand for pristildelinger og annen kommersialisering. Ikke desto mindre ble han tildelt Hawthornden Prize for denne romanen. For romanen *The Magician* (som er en fiksjonalisert versjon av Thomas Manns biografi) vant han litteraturprisen Folio Prize. I 2021 vant han David Cohen Prize, en litteraturpris som har blitt kalt «Storbritannias og Irlands nobelpris».

I 2024 ga han ut romanen *Long Island*, som er en oppfølger til suksessromanen *Brooklyn*. Litteraturanmelderen i *The Guardian* kalte *Long Island* «a masterclass in subtlety and intelligence».

## Akademiker
Tóibín etterfulgte Martin Amis i stillingen som lærer i kreative skriveprosesser (*professor of creative writing*) ved University of Manchester. Fra 2017 til 2022 var han *[[Chancellor (universitetsleder)|chancellor]]* ved University of Liverpool. Deretter ble han utnevnt til professor ved det humanistiske fakultutet ved Columbia University på Manhattan.

## Bibliografi (utvalg)
### Romaner
* 1990: *[[The South (novel)|The South]]*, Serpent's Tail. ISBN 978-0-330-32333-8
* 1992: *[[The Heather Blazing]]*, Picador. ISBN 978-0-330-32125-9
* 1996: *[[The Story of the Night]]*, Picador. ISBN 978-0-330-34017-5 – utgitt på norsk i 1998 av Tiden Norsk Forlag under tittelen *Nattens historie*, oversatt av Bodil Engen
* 1999: *[[The Blackwater Lightship]]*, McClelland and Stewart. ISBN 978-0-7710-8561-1
* 2004: *[[The Master (roman)|The Master]]*, Picador. ISBN 978-0-330-48565-4 – utgitt på norsk i 2006 av Tiden Norsk Forlag under tittelen *Mesteren*, oversatt av Bodil Engen
* 2009: *[[Brooklyn (roman)|Brooklyn]], Tuskar Rock Press. ISBN 978-3-446-23566-3* – utgitt på norsk i 2010 av Tiden Norsk Forlag under tittelen *Brooklyn*, oversatt av Bodil Engen
* 2012: *[[The Testament of Mary]]*, Viking. ISBN 978-1451688382 – utgitt på norsk i 2016 av Tiden Norsk Forlag under tittelen *Marias testamente*, oversatt av Merete Alfsen
* 2014: *[[Nora Webster]]*, Scribner. ISBN 978-1439138335
* 2017: *[[House of Names]]*, Scribner. ISBN 978-1501140211 – utgitt på norsk i 2018 av Tiden Norsk Forlag under tittelen *Navnenes hus*, oversatt av Merete Alfsen
* 2021: *[[The Magician (roman)|The Magician]]*, Scribner. ISBN 978-0241004616
* 2024: *[[Long Island (roman)|Long Island: A Novel]]*, Picador. ISBN 978-1-03-502944-0

### Novellesamlinger
* 2006: *Mothers and Sons*, Picador
* 2010: *The Empty Family*, Penguin/Viking

### Sakprosa

* 1994: *Bad Blood: A walk along the Irish Border* Vintage. ISBN&nbsp;.
* 1994: *The Sign of the Cross: Travels in Catholic Europe* Pantheon Books. ISBN&nbsp;.
* 2002: *Homage to Barcelona* Picador. ISBN&nbsp;.
* 2002: *Lady Gregory's Toothbrush* Univ. of Wisconsin Press. ISBN&nbsp;.
* 2003: *Love in a Dark Time: Gay Lives from Wilde to Almodóvar* Picador. ISBN&nbsp;.
* 2010: *All a Novelist Needs: Essays on Henry James* Johns Hopkins University Press. ISBN&nbsp;. 
* 2012: *New Ways to Kill Your Mother: Writers and their Families* Emblem. ISBN&nbsp;.
* 2015: *On Elisabeth Bishop* Princeton Univ Press. ISBN&nbsp;. 
* 2018: *Mad, Bad and Dangerous to Know: The Fathers of Wilde, Yeats and Joyce* Penguin Random House. s. 2. ISBN . 

### Skuespill

* 2004: *Beauty in a Broken Place* Lilliput Press 
* *The Testament of Mary*  (Adapsjon av roman (2012) med samme tittel.) 

## Referanser